**Enemmän kuin CASB: Check Pointin uusi pilven tietoturvaratkaisu**

**CloudGuard SaaS on nyt saatavilla**

*Uutuus suojaa yritysten SaaS-sovelluksissa olevaa dataa tietoturvan uhilta.*

**ESPOO — 28. marraskuuta 2018** – Tietoturvaratkaisujen toimittaja Check Point® Software Technologies ilmoitti tänään tuoneensa markkinoille CloudGuard SaaS:n. Se on alan ensimmäinen tietoturvaohjelmisto, joka on suunniteltu ehkäisemään SaaS-sovelluksiin kohdistuvia, kehittyneitä kyberturvallisuusuhkia. Uutuus täydentää Check Pointin CloudGuard-tuotesarjaa.

CloudGuard SaaS on tarkoitettu yrityksille, joilla on käytössä SaaS-sovelluksia ja pilvessä toimiva sähköpostiohjelmisto, esimerkiksi Office 365, GSuite tai OneDrive. Se estää kohdistetut hyökkäykset, joiden tavoitteena on päästä käsiksi arkaluonteiseen tietoon. Ratkaisu riisuu kehittyneimmätkin SaaS-uhat aseista tarjoten 360 asteen suojauksen tunnetuilta ja tuntemattomilta haittaohjelmilta, kalasteluyrityksiltä ja henkilöstön tilien valtauksilta. Lisäksi se havaitsee SaaS-sovellusten luvattoman käytön ja estää datavuodot tarjoten samalla täyden näkyvyyden uhkatilanteeseen.

”Tämänhetkisessä viidennen sukupolven kyberhyökkäysten maisemassa on tärkeää käyttää tietoturvateknologiaa, joka tarjoaa laajan suojan toimittaessa pilven yritysohjelmistoissa. Yritykset turvautuvat usein Cloud Access Security Broker- eli CASB-ratkaisuihin, jotka tarjoavat näkyvyyttä ja suojaavat datavuodoilta. CloudGuard SaaS tarjoaa kuitenkin enemmän kuin CASB. Se on suunniteltu estämään kaikki yleisimmät SaaS-sovelluksiin kohdistuvat hyökkäykset, joten se tarjoaa yrityksille mielenrauhaa”, kommentoi Check Pointin VP of Product Management **Itai Greenberg**.

CloudGuard SaaS pystyy tarjoamaan ennaltaehkäisevän tietoturvan useille yritysten SaaS-sovelluksille muutamassa minuutissa.

**Ylivoimainen uhkientorjunta pitää uudet ja tunnetut haittaohjelmat poissa:** CloudGuard SaaS on SaaS-sovellusten tehokkain tunkeutumisenestoratkaisu, joka pitää haittaohjelmat ja zero day -hyökkäykset kurissa hyödyntämällä Check Pointin SandBlast-teknologiaa. SandBlast ylsi puolueettoman NSS Labsin testissä 100 prosentin torjuntaan ja havaitsi parhaiten evaasiot, joita käytetään haittaohjelmien naamioimiseen. Näillä menetelmillä CloudGuard SaaS suojaa sähköpostien liitteitä ja tiedostoja, jotka yritysten henkilöstö lataa pilven tietoarkistoihin ja yhteistyöalustoille. CloudGuard SaaS pysäyttää uudet uhat ennen kuin ne pääsevät käyttäjien laitteille ja tuottaa turvallisen sisällön sekunneissa käyttämällä kehittynyttä haittakoodin havaitsemis- ja irrotustekniikkaa.

**Innovatiivinen teknologia estää tilien kaappaukset:** CloudGuard SaaS pysäyttää SaaS-tilien haltuunotot estämällä luvattomien käyttäjien sisäänkirjautumisen, myös silloin, kun laite on jo vaarantunut. CloudGuard SaaS tunnistaa vipillisen kirjautujan käyttäen uutta ID-GuardTM-teknologiaa, jossa on keskitetty, monikerroksinen tunnistautuminen. CloudGuard SaaS pystyy tunnistamaan minkä tahansa SaaS-sovelluksen käyttäjät millä tahansa laitteella —puhelimella tai PC:llä.

**Täydellisin kalastelusuojaus:** CloudGuard SaaS estää useampia kalasteluyrityksiä kuin perusmuotoinen sähköpostin tietoturva, koska se hyödyntää tekoälyä. Se pystyy pysäyttämään myös huolellisesti suunniteltuja huijauskirjeitä ja sähköposteja, joiden lähettäjätiedot on väärennetty. Haittaohjelmia sisältävät sähköpostit jäävät suurella varmuudella sen seulaan.

CloudGuard SaaS on saatavana välittömästi. Lisätietoja ja ilmainen koekäyttö: https://www.checkpoint.com/products/saas-security/.

Uutuus esitellään myös webinaarissa ”Get More from SaaS Security with CloudGuard SaaS”, joka pidetään 12. joulukuuta: <https://pages.checkpoint.com/webinar-cloudguard-saas-amer.html>.

**Lisätiedot ja haastattelupyynnöt:**

Maajohtaja Robert Lindqvist, Check Point Software Technologies, [robertl@checkpoint.com](mailto:robertl@checkpoint.com), p. 050 368 4912

OSG Viestintä, Maija Rauha, [maija.rauha@osg.fi](mailto:maija.rauha@osg.fi), p. 0400 630 065

**Seuraa Check Pointia:**  
Twitter: <http://www.twitter.com/checkpointsw>Facebook: <https://www.facebook.com/checkpointsoftware>Blogi: [http://blog.checkpoint.com](http://blog.checkpoint.com/)YouTube: <http://www.youtube.com/user/CPGlobal>LinkedIn: <https://www.linkedin.com/company/check-point-software-technologies>

**Check Point Software Technologies Ltd.**

Check Point Software Technologies Ltd. ([www.checkpoint.com](http://www.checkpoint.com/)) on johtava yritysten ja valtionhallinnon kyberturvallisuusratkaisujen tarjoaja globaalisti. Sen ratkaisut suojaavat 5. sukupolven kyberhyökkäyksiltä alan johtavalla haittaohjelmien, kiristysohjelmien ja muiden kohdistettujen hyökkäysten kiinnijäämisprosentilla. Check Pointin monitasoinen tietoturva-arkkitehtuuri käsittää uuden 5. sukupolven (Gen V) edistyneen uhkientorjunnan, joka suojaa yrityksen kaikkia verkko-, pilvi- ja mobiilitoimintoja kaikilta tunnetuilta hyökkäyksiltä, ja sitä hallitaan alan kattavimman ja intuitiivisimman yhden kontrollipisteen ohjausjärjestelmän kautta. Check Point huolehtii yli 100 000 ison ja pienen yrityksen ja yhteisön tietoturvasta.